Scho im 12. Joarhundad is Glattbach ois Filiale vo da Pforrei St. Agatha zu Aschaffenburg eawähnt worn. Vo oam Gotteshaus liegt bis zum 17. Joarhundad koa Nochricht voa. Im Joar 1682 is a Kapej zu Ehrn vom hl. Nikolaus earicht und gweiht worn. Da Ort hod domois uma 180 bis 200 Eihwohna ghod. De Kapej is mid Friedhof und Schuihaus auf dem Plotz gstondn, den de jetzige Kiach eihnimmt. De Kapej is ned Long gstondn, scho 1727 is auf dersejbn Stej a neis Gotteshaus baut worn, des Magdalenenkirchlein. Es is in da eastaunli kurzn Zeid vo via Monatn earicht worn. 1899 is des Magdalenenkirchlein obgrissn worn. Es hod da Bau vo da heitign, neugotischn Pforrkiach Maria Himmelfahrt ogfonga worn, de am 15. August 1901 gweiht worn is. Domois hod de Pforrei uma 700 Katholikn zäjt.